എസ്എസ്എല്സി ഫലം പ്രഖ്യാപിച്ചിട്ട് ഒന്നര മാസം: സര്ട്ടിഫിക്കറ്റ് വിതരണം വൈകുന്നു ചങ്ങനാശേരി: എസ്എസ്എല്സി പരീക്ഷ ഫലം പ്രസിദ്ധപ്പെടുത്തിയിട്ട് 45 ദിവസങ്ങള് പിന്നിട്ടിട്ടും സര്ട്ടിഫിക്കറ്റുകള് വിതരണത്തിന് എത്തിക്കാത്തതില് പ്രതിഷേധം ഉയരുന്നു. ഹയര്സെക്കന്ഡറി പ്രവേശനത്തിനു പുറമേയുള്ള വിദ്യാഭ്യാസ ആവശ്യങ്ങള്ക്കു സര്ട്ടിഫിക്കറ്റ് ആവശ്യമാണ്. സര്ട്ടിഫിക്കറ്റ് വിതരണത്തിലെ കാലതാമസം വിദ്യാര്ഥികളെയും രക്ഷിതാക്കളെയും വലക്കുകയാണെന്ന് കേരള പ്രദേശ് സ്കൂള് ടീച്ചേഴ്സ് അസോസിയേഷന് ചങ്ങനാശേരി ഉപജില്ലാ കമ്മിറ്റി അഭിപ്രായപ്പെട്ടു. ഹയര്സെക്കന്ഡറി പ്രവേശനം, ഓണ്ലൈന് ക്ലാസുകള്, സ്കോളര്ഷിപ്പ് അപേക്ഷ സമര്പ്പണം, പ്രതിദിന റിപ്പോര്ട്ട് തയാറാക്കല് എന്നിവ കാര്യക്ഷമമായി നിര്വഹിക്കുന്നതിന് അധ്യാപകരെ ഇതരചുമതലകളില്നിന്നും ഒഴിവാക്കണമെന്നും അസോസിയേഷന് കൂട്ടിച്ചേര്ത്തു. കോവിഡ് ചുമതലകളില് നിന്നും അധ്യാപകരെ ഒഴിവാക്കുന്നതിന് തീരുമാനം കൈക്കൊണ്ടിട്ട് ആഴ്ചകള് പിന്നിട്ടിട്ടും ഉത്തരവിറക്കാത്ത സര്ക്കാര് നടപടി ദ്രോഹകരമാണെന്നും യോഗം ആരോപിച്ചു. പി.കെ സജീവ് അധ്യക്ഷത വഹിച്ചു. സംസ്ഥാന നിര്വാഹകസമിതി അംഗം വര്ഗീസ് ആന്റണി ഉദ്ഘാടനം ചെയ്തു. വിനോദ് എന്., സി.എസ്. രമേശ്, ബിനു ജോയ്, ബിനു സോമന്, ജോളി ജോസഫ്, പ്രീതി എസ്. പിള്ള, സിനി ജോസഫ്, ശോഭ ഡി., റിന്സ് വര്ഗീസ്, കെ.എം. സിനാജ്, ജോമോന് മാത്യു, ജോബ് മഠന്പറന്പില്, ജിജോ ജോസഫ്, അശ്വതി എസ്. എന്നിവര് പ്രസംഗിച്ചു.